Bengt Halvard Odden

Bengt Halvard Odden (født 1. oktober 1977 i Notodden) er en norsk lokalpolitiker som representerer Arbeiderpartiet. Han er ordfører i Hjartdal kommune fra 2015.Bengt Halvard Odden blir Hjartdals ordfører - Telen 16. september 2015, besøkt 4. august 2016

Odden er også leder av Hjartdal Arbeiderparti. Før han ble ordfører har han vært organisasjonssjef i Hjartdal kommune, barnehagestyrer i Tuddal og avdelingsleder i NAV Hjartdal.Odden er Hjartdals ordførerkandidat  - Varden 25. november 2014, besøkt 4. august 2016

I sine barne- og ungdomsår var han en aktiv skøyteløper for Sportsklubben Snøgg fra Notodden i perioden fra 1984 til og med 2002. Han deltok i junior-NM på skøyter i årene 1995–1997 i både sprint (21.-plass 1995 i Bergen, 28.-plass i 1996 på Hamar og 17.-plass i 1997 i Alta) og enkeltdistanse (1995 og 1996).

 Referanser 

 Eksterne lenker 






Kategori:Ordførere i Hjartdal
Kategori:Ap-politikere i Telemark
Kategori:Ap-ordførere i Telemark
Kategori:Ap-ordførere i Vestfold og Telemark
Kategori:Norske skøyteløpere
Kategori:Skøyteløpere for Sportsklubben Snøgg
Kategori:Personer fra Notodden kommune